تەوەکەل کرمان
تەوەکەل عەبدول-سەلام خالید کرمان (، ھەروەھا پێی دەوترێت تەوەکول یان تەوەکەل؛ لە دایکبووی ٧ی شوباتی ١٩٧٩) کەسایەتی ژنی یەمەنییە، براوەی خەڵاتی نۆبێلە لە ئاشتی، ڕۆژنامەنووس، سیاسیی و چالاکوانی مافەکانی مرۆڤە. ئەوە ڕێبەرایەتی گرووپی «ژنانی ڕۆژنامەنووسی بێ زنجیر» کرد، کە خۆی لە ساڵی ٢٠٠٥ یەکێک بوو لە دامەزرێنەران. لە ساڵی ٢٠١١، بووە ڕوخسارێکی ناسراو لەسەر ئاستی نێونەتەوەیی ئەمەش لەگەڵ ھاتنی بەھاری عەرەبی بوو بۆ یەمەن. لەلایەن ھەندێ لە یەمەنییەکان بە «ژنی پۆڵاین» یانیش «دایکی شۆڕش» ناوی دەھێنرێت. ئەو لە ساڵی ٢٠١١، بەھاوبەشی خەڵاتی نۆبێلی لە ئاشتی پێدرا، بەمەش بووە یەکەم یەمەنی، یەکەم ژنە عەرەب، و دووەم ژنە موسڵمان ئەو خەڵاتە وەربگرێت.

کەرمان ھەڵگری بڕواننامەی بەکالۆریۆسە لە بەشی زانستە سیاسییەکان لە زانکۆی سەنعا. لە ساڵی ٢٠١٢، لەلایەن زانکۆی ئەلبەرتا لە کەنەدا، بڕواننامەی دکتۆرای شانازی لە بواری یاسای نێونەتەوەیی پێدرا.

تەوەکەل لە ساڵی ٢٠٠٥ لەناو وڵاتەکەی ناوبانگی دەرکرد، ئەمەش لەوکاتەبوو کە خەریکی کاری پارێزەری و ڕۆژنامەوانی دەبوو، چەندجارێک پێشەوایەتی کردووە لە گردبوونەوە لەپێناو ئازادی کاری ڕۆژنامەوانیی لە یەمەن، دواتر لە ساڵی ٢٠٠٩ ناڕەزایییەکانی بەرفراوانتر کرد بۆ ئامانجی ئازادی. ئەو داوای لە یەمەنییەکان دەکرد کە پشتگیری لە «شۆڕشی یاسەمین» بکەن، دواتر زوو داوای بەھاری عەرەبی دەکرد لە وڵاتەکەی ئەمەش لەپاش کانوونی دووەمی ٢٠١١ بوو کاتێک کە زەینەلعابدین کوڕی عەلی خۆی لە پۆستی سەرۆککۆماری تونس کشاندەوە، لەئەنجامی ناڕەزایییەکانی ئەو وڵاتە.

سەرچاوەکان

بەستەرە دەرەکییەکان 

 وێبگەی فەرمی
 

وتارە ھەتیوەکان
زیندووان
لەدایکبووانی ١٩٧٩
وەرگرانی خەڵاتی ئاشتیی نۆبێل
ژنانی براوەی خەڵاتی نۆبێل
ژنە چالاکوانەکانی یەمەنی
ژنە رۆژنامەنووسە یەمەنییەکان
چالاکوانەکانی مافی مرۆڤ
مافەکانی مرۆڤ لە یەمەن
ژنان لە پاراستنی مافی مرۆڤ
ژنە چالاکوانەکانی مافی مرۆڤ لە یەمەن
ژنە سیاسەتمەدارە یەمەنییەکان
ژنە چالاکوانەکانی مافی ژنان لە یەمەن